CELEX: C2006/178/41
Language: fi
Date: 2006-07-29 00:00:00
Title: Asia C-245/06 P: Valitus, jonka Saiwa SpA on tehnyt  1.6.2006  asiassa T-344/03, Saiwa s.p.a. v. sisämarkkinoiden harmonisointivirasto (SMHV) ja Barilla Alimentari SpA,  5.4.2006  annetusta tuomiosta

29.7.2006   
            
            
               FI
            
            
               Euroopan unionin virallinen lehti
            
            
               C 178/26
            
         Valitus, jonka Saiwa SpA on tehnyt 1.6.2006 asiassa T-344/03, Saiwa s.p.a. v. sisämarkkinoiden harmonisointivirasto (SMHV) ja Barilla Alimentari SpA, 5.4.2006 annetusta tuomiosta
   (Asia C-245/06 P)
   (2006/C 178/41)
   Oikeudenkäyntikieli: italia
   Asianosaiset
   
      Valittaja: Saiwa SpA (edustajat: asianajajat G. Sena, P. Tarchini, J.-P. Karsenty ja M. Karsenty-Ricard)
   
      Muu osapuoli: sisämarkkinoiden harmonisointivirasto (tavaramerkit ja mallit) ja Barilla Alimentari
   Vaatimukset
   
               —
            
            
               Valituksenalaisen tuomion kumoaminen,
            
         
               —
            
            
               ensimmäisen oikeusasteen tuomioistuimessa esitettyjen vaatimusten hyväksyminen sillä seurauksella, että asetuksen N:o 40/94 (1) 8 artiklan 1 kohdan b alakohdan rikkomisen vuoksi kumotaan SMHV:n neljännen valituslautakunnan 18.7.2003 tekemä päätös asiassa R480/2002-4 ja hylätään Barilla Alimentare s.p.a.:n rekisteröintihakemus nro 289.405,
            
         
               —
            
            
               SMHV:n ja Barilla Alimentare s.p.a.:n velvoittaminen oikeudenkäyntikulujen korvaamiseen kaikissa oikeusasteissa.
            
         Oikeudelliset perusteet ja pääasialliset perustelut
   Valittaja vetoaa ainoana kumoamisperusteenaan yhteisön tavaramerkistä annetun asetuksen N:o 40/94 8 artiklan 1 kohdan b alakohdan rikkomiseen. Valittaja väittää, että ilmaisu ”ORO” (joka on nyt esillä olevan riidan kohde tai joka ainakin on riidanalaisten tavaramerkkien osa) on selvästi erottamiskykyinen; että viitattaessa kansainväliseen tavaramerkkiin (joka myös on nyt esillä olevan riita-asian kohde), osa kohdeyleisöstä ei ole tietoinen ilmaisun ”ORO” merkityksestä ja että tämä seikka on yleiseen kokemukseen perustuva tieto, jota asianosaisen ei tarvitse näyttää toteen; että kun otetaan huomioon kyseessä olevien tuotteiden ja merkkien samankaltaisuus, niiden keskinäisen riippuvaisuuden vuoksi riittää, että aikaisempi merkki on rajoitetusti erottumiskykyinen.
   Valittaja väittää lisäksi, että sekä merkin ”ORO” että merkin ”ORO SAIWA” käyttö vahvistaa ja/tai parantaa ilmaisun ”ORO” erottumiskykyä.
   Valittaja väittää lopuksi, että yhtäältä merkit ”ORO” ja ”ORO SAIWA” ja toisaalta ”Selezione ORO BARILLA” ovat sekoitettavissa toisiinsa ja että on olemassa sekaantumisvaara.
   
      (1)  EYVL L 22, s. 50.